Take ōku e mihi pēnei atu ki a koutou? Maha tonu. Tokomaha tonu ana ngā kanohi rangatira o Kahungunu kua whakakanohi mai i ngā pānga me ngā nawe, ngā moemoeā anō hoki mai i a Kahungunu ki roto i tēnei Whare. I tēnei rā kei te whai mai koutou i ō rātou tapuwae kia whakatutukitia tēnei wāhanga o te kaupapa, nā reira, me tino mihi atu ki a koutou, e ngā hapū o Ahuriri, Ngāti Kahungunu, koutou ka tau mai ki roto i Te Whare i tēnei rā. 